钦定古今图书集成/方舆汇编/边裔典/第041卷 > 吴
## 钦定古今图书集成/方舆汇编/边裔典/第041卷 > 吴

### 吴主黄龙二年遣将军卫温浮海掠夷洲数千人以归

按《吴志孙权传》：“黄龙二年春正月，遣将军卫温、诸葛
直将甲士万人，浮海求夷洲及澶洲。”澶洲在海中，长
老传言：“秦始皇帝遣方士徐福将童男童女数千人
入海求蓬莱神仙及仙药，止此洲不还，世相承有数
万家，其上人民时有至会稽货市。会稽东县人海行，
亦有遭风流移至澶洲者，所在绝远，卒不可得至，但”
得夷洲数千人还。

按《太平御览》：“夷洲在临海东南，去郡二千里。土地无
霜雪，草木不死。四面是山，众山夷所居。山顶有越王
射的，正白，乃是石也。此夷各号为王，分画土地人民，
各自别异。人皆髡头穿耳，女人不穿耳，作室居众荆
为蕃障，土地饶沃，既生五谷，又多鱼肉。舅姑男妇卧
息共一大床，交会之时，各不相避。能作细布，亦斑文”
刻画，其内有文章，以为饰好也。其地亦出铜铁，唯用
鹿觡矛以战，磨砺青石以作矢镞，刀斧镮贯珠珰。饮
食不洁，取生鱼肉贮大器中以卤之，历日月，乃啖食
之，以为上肴。呼民人为“弥鳞”，如有所召，取大空材以
著中庭，又以大杵旁舂之，闻四五里如鼓。民人闻之，
皆往驰赴会饮食，皆踞相对。凿木作“器如槽状，以鱼
肉腥臊安中，十十五五共饮之。以粟为酒，木槽贮之。
用大竹筒，长七寸许，饮之，歌似犬嗥，以相娱乐。得人
头，斫去脑，剥去面肉，留置骨，取大毛染之，以作须眉
髻，编其齿以作口。临战斗时用之，如假面状”，此是夷
王所服。战得胜，头著首还中庭。建一大材，高十馀丈，
以所得头差次挂之，历年不下，彰示其功。又甲家有
女，乙家有男，仍委父母往就之居，与作夫妻，同牢而
食。女已嫁皆缺去前上一齿。

后汉

《州胡》以后汉时闻于中国。

按《后汉书》本纪，不载。　按《东夷传》：“马韩之西，海岛上
有州胡国，其人短小髡头，衣韦衣，有上无下，好养牛
豕，乘船往来，货市韩中。”

按《魏志东夷传》：“州胡在马韩之西，海中大岛上。其人
差短小，言语不与韩同，皆髡头如鲜卑，但衣韦，好养
牛及猪。其衣有上无下，略如裸势。乘船往来，市买韩
中。”

晋

### 武帝泰始年裨离诸国遣使入贡

按《晋书。武帝本纪》，不载。　按《东夷传》，“裨离国在肃慎
西北，马行可二百日，领户二万。养云国去裨离，马行
又五十日，领户二万。寇莫汗国去养云国又百日，行
领户五万。馀一群国去莫汗又百五十日，计去肃慎
五万馀里。”其风俗土壤并未详。泰始三年，各遣小部

晋

### 武帝太熙元年牟奴国遣使入贡

按《晋书武帝本纪》，太熙元年二月辛丑，东夷七国朝
贡。　按《东夷传》，“太熙初，复有牟奴国帅逸芝、惟离、模
卢国帅沙支臣芝于离、末利国帅加牟、臣芝、蒲都国
帅因末、绳余国帅马路、沙楼国帅钐加，各遣正副使
诣东夷校尉何龛归化。”

南齐

### 高帝建元元年伽罗国遣使来献

按《南齐书高帝本纪》，不载。　按《伽罗本传》：伽罗国，三
韩种也。建元元年，国王荷知使来献，诏曰：“量广始登，
远夷洽化。伽罗王荷知款关海外，奉贽东遐，可授辅
国将军、本国王。”

南齐

### 东昏侯永元元年扶桑国沙门慧深至中国

按《南齐书》本纪，不载。　按《梁书东夷传》，“扶桑国者，齐
永元元年，其国有沙门慧深来至荆州说云：‘扶桑在
大汉国东二万馀里，地在中国之东。其土多扶桑木，
故以为名。扶桑叶似桐而初生如笋，国人食之。实如
梨而赤，绩其皮为布，以为衣，亦以为绵，作板屋，无城
郭，有文字，以扶桑皮为纸。无兵甲，不攻战。其国法有
南’”北狱，若犯轻者入南狱，罪重者入北狱，有赦则赦
南狱，不赦北狱。在北狱者，男女相配，生男八岁为奴，
生女九岁为婢，犯罪之身，至死不出。贵人有罪，国乃
大会，坐罪人于坑，对之宴饮分诀，若死别焉。以灰绕
之，其一重则一身屏退，二重则及子孙，三重则及七
世。名国王为乙祁贵人，第一者为大对卢，第二者为
小对卢，第三者为纳咄沙。国王行有鼓角导从。其衣
色随年改易，甲乙年青，丙丁年赤，戊己年黄，庚辛年
白，壬癸年黑。有牛，角甚长，以角载物，至胜二十斛。车
有马车、牛车、鹿车。国人养鹿，如中国畜牛，以乳为酪。
有桑梨，经年不坏。多蒲萄。其地无铁有铜，不贵金银，
市无租佑。其婚姻，婿往女家门外作屋，晨夕洒埽，经
年而女不悦，即驱之，相悦乃成婚。婚礼大抵与中国
同。“亲丧七日不食，祖父母丧五日不食，兄弟伯叔姑
姊妹三日不食，设灵为神像，朝夕拜奠。”不制缞绖。嗣
王立三年，不视国事。其俗旧无佛法。宋大明二年，《罽
宾》国尝有比丘五人，游行至其国，流通佛法经像，教
令出家，风俗遂改。

按《梁四公记》，杰公尝与诸儒语及方域，云“东至扶桑，
扶桑之蚕，长七尺，围七寸，色如金，四时不死。五月八
日呕，黄丝布于条枝而不为茧，脆如𫄧。烧扶桑木灰
汁煮之，其丝坚韧，四丝为系，足胜一钧。蚕卵大如燕
雀卵，产于扶桑下。赍卵至句丽，蚕变小，如中国蚕耳。
其王宫内有水精城，可方一里，天未晓而明如昼，城
忽不见，其月便蚀。”俄而扶桑国使使贡方物，有黄丝
三百斤，即扶桑蚕所吐扶桑灰汁所煮之丝也。帝有
金炉，重五十斤，系六丝以悬炉，丝有馀力。又贡观日
玉，大如镜，方圆尺馀，明澈如琉璃映日，以观，见日中
宫殿，皎然分明。帝令杰公与使者论其风俗土地物
产，城邑山川，并访往昔存亡，又识使者祖父伯叔兄
弟，使者流涕拜伏

《山海经》。